《游惠山从石门上恰望太湖》
清代·秦涌

天公知我性嗜奇，攒崖刬石排双峰。云边五窍尽谽谺，非具羽双何能通。

我闻昔年邵宝妙仙诀，曾离蹇嵼入云穴。兹来也学出尘游，杖藜徐步登危屺。

怒石相争罅似门，气詟心惊疑欲裂。寻幽不惜神已痯，却怪天末斜阳晚。

穿松踏岫凸复凹，心地相平奇路稳。湖光万顷动地来，鱼龙隐现那能辨。

寄身埼礒瞰洪涛，须凛冰涧恒自勉。

作者简介：秦涌（1758-1796），字思泉，号晓峰，别号小髯，今无锡市惠山区斗门人。邑庠生。与吴下诸名士结印月阁诗社，刊有印月阁诗集行世，著有《归雅草》二卷。